rejauldu/bengali-wikipedia huggingface dataset:
শ্রী রত্নেশ্বর মহাদেব মন্দির পাকিস্তানের অন্যতম ঐতিহাসিক হিন্দু মন্দির। দেড়শত বছরের পুরনো মন্দিরটি পাকিস্তানের সিন্ধ প্রদেশের রাজধানী করাচী ক্লিফটন সৈকতের কাছে ক্লিফটন গুহায় অবস্থিত। মন্দিরটি শিবরাত্রি উৎসবের জন্য প্রসিদ্ধ। এই উৎসবের সময় মন্দিরটিতে ২৫,০০০ হিন্দু পূণ্যার্থির সমাগম ঘটে। একই নামে ভারতের বেনারসে একটি হেলানো মন্দির আছে।   স্থাপত্য  শ্রী রত্নেশ্বর মহাদেব মন্দির একটি ভূগর্ভস্থ মন্দির। মন্দিরটিকে শহরের অন্যতম সুন্দর স্থাপত্য হিসেবে বিবেচনা করা হয়। মন্দিরে ছয়টি ভূগর্ভস্থ স্তর রয়েছে। করাচীর জাহাঙ্গীর কোঠারি প্যারেডের কাছে দুটি সিঁড়ি রয়েছে যা দিয়ে এই ভূগর্ভস্থ স্তরের দিকে যাওয়া যায়। চতুর্থ ভূগর্ভস্থ স্তরটি মার্বেল দ্বারা তৈরি একটি উঠোনের তল। পঞ্চম স্তরে একটি সুড়ঙ্গ আছে। ধারণা করা হয়, এই সুড়ঙ্গটি করাচীর মহাত্মা প্যালেসের সাথে যুক্ত আছে। এছাড়াও গুহার অভ্যন্তরে একটি স্বাদু পানির ঝর্ণা আছে।   ধর্মীয় গুরুত্ব  করাচির হিন্দুধর্মাবলম্বীদের বিশ্বাস দেবতা শিব তৃতীয় নেত্র দিয়ে সমুদ্রের উপর নজর রাখেন এবং বন্যা ও সামুদ্রিক দুর্যোগ হতে শহরকে রক্ষা করেন। হিন্দুদের বিশ্বাস অনুযায়ী দেবতা শিব এই গুহায় বাস করতেন, আরেকটি মত অনুযায়ী গুরু নানক এই গুহায় ধ্যান করতে আসতেন।   শিবরাত্রি উৎসব  শিবরাত্রি রাতে করাচির হিন্দুরা উপবাস পালন করে শ্রী রত্নেশ্বর মহাদেব মন্দিরে যান। পরে, চনেসার গোথ থেকে ভক্তরা পবিত্র গঙ্গার জল নিয়ে মন্দিরে আসেন। এই পবিত্র জলে ভগবান শিব স্নান করানো হয়। ভোর ৫ টা অবধি পূজা অর্চনা চলে। তারপরে ভক্তরা সমুদ্রের কাছে ফুল, ধূপ, ভাত, নারকেল এবং একটি দিয়া সংবলিত পুজোর থালি বহনকারী মহিলাদের সাথে খালি পায়ে হাঁটেন এরপর তারা তাদের উপোস ভাঙ্গেন। পরে তারা মন্দিরে রান্নাঘরে প্রস্তুত খাবার খেয়ে উপভোগ করেন।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মন্দির বিষয়শ্রেণী:শিব মন্দির বিষয়শ্রেণী:তীর্থস্থান বিষয়শ্রেণী:করাচির ভবন ও স্থাপনা বিষয়শ্রেণী:সিন্ধুর হিন্দু মন্দির বিষয়শ্রেণী:করাচির হিন্দু মন্দির
রাজকৃষ্ণ রায়   (২১ অক্টোবর ১৮৪৯ - ১১ মার্চ ১৮৯৪)  একজন বিশিষ্ট নাট্যকার ও ঔপন্যাসিক।সুবোধচন্দ্র সেনগুপ্ত ও অঞ্জলি বসু সম্পাদিত,সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট-২০১৬, পৃষ্ঠা ৬৪১-৬৪২,   সংক্ষিপ্ত  জীবনী  রাজকৃষ্ণ রায়ের জন্ম পশ্চিমবঙ্গের বর্ধমান জেলার রামচন্দ্রপুরে। পিতার নাম রামদাস রায়। শৈশবেই মাতার মৃত্যু হওয়ার তার পিতা রাজকৃষ্ণকে কলকাতায় নিয়ে চলে আসেন। মাত্র আট বৎসর বয়সে রাজকৃষ্ণের  পিতৃবিয়োগে ঘটে তাই স্কুলের লেখাপড়া তার ভাগ্যে জোটেনি। তিনি নিজেই নানা স্থান থেকে বই পত্র যোগাড় করে স্বশিক্ষিত হয়েছিলেন। আর আর্থিক অনটন কাটাতে চাকরির আশায় নিউ বেঙ্গল প্রেসে কাজে যোগ দেন। নিজের চেষ্টায় পড়াশোনা চালিয়ে আর কাজের মাঝে অভিজ্ঞতা সঞ্চয় করেন। অর্জিত কর্মদক্ষতায় ২১ বৎসর বয়সে ১২ টাকা মাসিক বেতনে আলবার্ট প্রেসের ম্যানেজার হন। ডঃ শিশিরকুমার দাশ " সংসদ সাহিত্য সঙ্গী" -২০০৩ এখান থেকেই ১২৮৫ বঙ্গাব্দে মাসিক পত্রিকা'বীণা'প্রকাশ করেন। এই পত্রিকাতেই তার কবিতা নাটক প্রভৃতি নিয়মিত প্রকাশিত হয়। পরে ১২৮৭ বঙ্গাব্দে তিনি 'বীণাযন্ত্র' প্রেস স্থাপন করেন। কিন্তু লোকসানের ফলে প্রেস বিক্রি করে ১২৯৪ বঙ্গাব্দে ঠনঠনিয়ায় 'বীণারঙ্গভূমি' প্রতিষ্ঠা করেন। সেখানে স্বরচিত পৌরাণিক নাটক 'চন্দ্রহাস' এবং অন্যান্যদের নাটক ও প্রহসন অভিনয় করতে থাকেন। এখানেও ঋণের দায়ে ১২৯৭ বঙ্গাব্দে বঙ্গভূমি হস্তান্তরিত হলে ১২৯৮ বঙ্গাব্দে  স্টার থিয়েটারের বেতনভোগী নাট্যকার হন। প্রচুর নাটক লিখেছেন তিনি। বিদ্রূপাত্মক কবিতার সাহায্যে বাঙালি জাতির চেতনা সঞ্চারে সাহায্য করেছেন। 'ভূতলে বাঙালি অধম জাতি' কবিতা তারই প্রমাণ। 'ভারতগান' কবিতামালার প্রত্যেকটিতে দেশপ্রেমের কথা বলেছেন। আবার অন্যদিকে অলস, ভীরু, স্বার্থপর জাতি সম্বন্ধে ক্ষোভ প্রকাশও করেছেন।  সাহিত্যকর্ম  সম্ভবত, রাজকৃষ্ণ রায়ই প্রথম বাঙালি যিনি সাহিত্যকে পেশা হিসাবে গ্রহণ করেছিলেন। ১৮৮১ খ্রিস্টাব্দে 'হরধনুভঙ্গ' নাটকে তিনি সর্বপ্রথম অমিত্রাক্ষর ছন্দের ব্যবহার করেন। আবার 'বর্ষার মেঘ' কবিতা ও ১৮৮৪ খ্রিস্টাব্দে রচিত 'রাজা বিক্রমাদিত্য' নাটকে গদ্য-কবিতা রচনায় তার প্রয়াস বিশেষভাবে উল্লেখযোগ্য। রাজকৃষ্ণের প্রথম কাব্যগ্রন্থ- 'বঙ্গ ভূষণ'(১৮৭৪) আর শেষ রচনা 'বেনজীর বদ রেসুনীর'(১৮৯৩)।'ভারতকোষ' নামে ভারতবর্ষ সম্পর্কিত প্রথম বিশ্বকোষের সঞ্চালক ছিলেন তিনি এবং শরচ্চন্দ্র দেব। এছাড়াও  রামায়ণ ও মহাভারতের পদ্যানুবাদ করেন তিনি। রাজকৃষ্ণ রায় রচিত অন্যান্য উল্লেখযোগ্য গ্রন্থ হল -   'পতিব্রতা'   'নাট্যসম্ভব'   'তরণীসেনবধ'   'লায়লা মজনু'(১৮৯১) গীতিনাট্য   'ঋষ্যশৃঙ্গ'(১৮৯২) গীতিনাট্য   'দ্বাদশ গোপাল'(১৮৭৮) পৌরাণিক নাটক   'অনলে বিজলী'(১৮৭৮) পৌরাণিক নাটক   'লৌহ কারাগার'(১৮৮০) নাটক  'হরধনুভঙ্গ'(১৮৮২) নাটক  'বামনভিক্ষা'  'হিরন্ময়ী'  'কিরণময়ী'  'আগমনী'  'নিভৃত-নিবাস'  'অবসর-সরোজিনী'(১৮৭৬)  'বেলুনে বাঙালীবিবি' (১৮৯০) সামাজিক প্রহসন  'লোভেন্দ্র গবেন্দ্র' (১৮৯০) সামাজিক প্রহসন   'দুই শিকারী'(১৮৮২)  'অদ্ভুত ডাকাত'(১৮৮৯)  'জ্যোর্তিময়ী'(১৮৮৯)  'খোশগল্প'(১৮৮০-৮৫) গল্প সংকলন   মৃত্যু  রাজকৃষ্ণ রায় মাত্র ৪৫ বৎসর বয়সে ১৮৯৪ খ্রিস্টাব্দের ১১ই মার্চ মৃত্যুবরণ করেন।  তথ্যসূত্র  বিষয়শ্রেণী:১৮৪৯-এ জন্ম বিষয়শ্রেণী:১৮৯৪-এ মৃত্যু বিষয়শ্রেণী:বাঙালি নাট্যকার বিষয়শ্রেণী:বাঙালি ঔপন্যাসিক বিষয়শ্রেণী:বাঙালি লেখক
জ্যাকারা অ্যান্থনি (, ; জন্ম: ৮ জুলাই ১৯৯৮) হলেন একজন অস্ট্রেলীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে অস্ট্রেলিয়ার প্রতিনিধি হিসেবে প্রতিদ্বন্দ্বিতা করে থাকেন।  অ্যান্থনি অস্ট্রেলিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।  প্রারম্ভিক জীবন জ্যাকারা অ্যান্থনি ১৯৯৮ সালের ৮ই জুলাই তারিখে অস্ট্রেলিয়ার কুইন্সল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন অ্যান্থনি অস্ট্রেলিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৮৩.৭৫ পয়েন্ট অর্জন করে প্রথম স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম এবং দ্বিতীয় ধাপ অতিক্রম করে সর্বশেষ ধাপে তিনি সর্বমোট ৮৩.০৯ পয়েন্ট অর্জন করেছেন, যা তাকে স্বর্ণ পদক জয়লাভ করতে সাহায্য করেছে।  তথ্যসূত্র  বহিঃসংযোগ    বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় নারী ফ্রিস্টাইল স্কিয়ার বিষয়শ্রেণী:অস্ট্রেলিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:অলিম্পিক স্বর্ণপদক বিজয়ী অস্ট্রেলীয় বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:অস্ট্রেলিয়ার মেডেল অব দি অর্ডার গ্রহীতা বিষয়শ্রেণী:২১শ শতাব্দীর অস্ট্রেলীয় নারী ক্রীড়াবিদ বিষয়শ্রেণী:কুইন্সল্যান্ডের নারী ক্রীড়াবিদ বিষয়শ্রেণী:২০১৭ শীতকালীন এশিয়ান গেমসের ফ্রিস্টাইল স্কিয়ার
ভলোস ফুটবল ক্লাব (, ; এছাড়াও ভলোস এফসি অথবা ভলোস এনপিএস নামে পরিচিত) হচ্ছে ভলোস ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ২০১৭ সালের ২রা জুন তারিখে প্রতিষ্ঠিত হয়েছে। ভলোস এফসি তাদের সকল হোম ম্যাচ ভলোসের পান্থেসাইকো স্টেডিয়ামে খেলে থাকে; যার ধারণক্ষমতা হচ্ছে ২২,৭০০। বর্তমানে এই ক্লাবের ম্যানেজারের দায়িত্ব পালন করছেন স্তেফানোস সিরোফোতোস এবং সভাপতির দায়িত্ব পালন করছেন ইয়র্গিয়স স্পিরিদোপুলোস। গ্রিক রক্ষণভাগের খেলোয়াড় স্তের্গিয়স দিমোপুলোস এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ভলোস এফসি এপর্যন্ত ২টি শিরোপা জয়লাভ করেছে; যার মধ্যে ১টি ফুটবল লীগ এবং ১টি গামা এথনিকি শিরোপা রয়েছে।  অর্জন ফুটবল লীগ (দ্বিতীয় বিভাগ)   বিজয়ী (১): ২০১৮–১৯ গামা এথনিকি (তৃতীয় বিভাগ)  বিজয়ী (১): ২০১৭–১৮  তথ্যসূত্র  বহিঃসংযোগ     বিষয়শ্রেণী:ভলোস ফুটবল ক্লাব বিষয়শ্রেণী:সুপার লীগ গ্রিসের ক্লাব বিষয়শ্রেণী:গ্রিসের ফুটবল ক্লাব বিষয়শ্রেণী:২০১৭-এ গ্রিসে প্রতিষ্ঠিত বিষয়শ্রেণী:২০১৭-এ প্রতিষ্ঠিত ফুটবল ক্লাব
.সিও বা .co কলম্বিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .সিও ইন্টারনেট এস.এ.এস।Delegation Record for .CO. Internet Assigned Numbers Authority. Retrieved February 6, 2011. ১০ জুলাই, ২০১০ থেকে .সিও ডোমেইন নাম নিবন্ধনের ক্ষেত্রে কোন সীমাবদ্ধতা রাখা হয়নি। বিশ্বের যে কোন সতন্ত্র ব্যক্তি বা প্রতিষ্ঠান এই ডোমেইন নাম নিবন্ধনের সুযোগ পায়। উদাহরনস্বরুপ, টুইটার (t.co), অ্যাঞ্জেললিস্ট (Angel.co), এন্টার (Enter.co), ৫০০ স্টার্টআপস (500.co), এস্পেন গ্রুপ (Aspen.co) ও গুগল (g.co)। http://www.go.co GO.CO কিছু আমেরিকান কম্পানি যেমন, আমেরিকান এক্সপ্রেস (amex.co) ও স্টারবাকস (sbux.co) তাদের ইউআরএল সংক্ষিপ্তকরনের কাজে .সিও ডোমেইন ব্যবহার করে থাকে। .সিও ডোমেইন বৈশ্বিকভাবে শুধু সরকার অনুমোদিত ব্যক্তি বা সংস্থার মাধ্যমে করা যায়।   তৃতীয় স্তরের ডোমেইন নিবন্ধন  তৃতীয় স্তরের ডোমেইন নিবন্ধন চিরাচরিতভাবে যেরকম প্রচলিত, সে ধারাই মেনে চলা হয়। তৃতীয় স্তরের ডোমেইন নামকে স্থানীয় ব্যবসা প্রতিষ্ঠান, সংস্থা, একাডেমিক প্রতিষ্ঠান ও সরকারি প্রতিষ্ঠানের সংকেত বহন করে।   com.co – ব্যবসায়িক  org.co – সংস্থা  edu.co – শিক্ষাসংক্রান্ত  gov.co – সরকারি  net.co – নেটওয়ার্ক  mil.co – মিলিটারি  nom.co – ব্যক্তিগত   তথ্যসূত্র    বহিঃসংযোগ   IANA .co information    Corporate information site  dominios.com.co  বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
নিড ফর স্পিড (এনএফএস) (ইংরেজি: Need For Speed) একটি বহুল জনপ্রিয় রেসিং ভিডিও গেম সিরিজ, যা ইলেকট্রনিক আর্টস কর্তৃক নিয়মিত প্রকাশিত হয়ে আসছে এবং এখন পর্যন্ত বিভিন্ন গেম স্টুডিও দ্বারা ডেভেলপ হয়েছে। এর মধ্যে কানাডিয়ান ইএ ব্ল্যাকবক্স এবং যুক্তরাজ্যভিত্তিক ক্রাইটেরিয়ন গেমস উল্লেখযোগ্য।  ১৯৯৪ সালে এই সিরিজের প্রথম গেম দ্য নিড ফর স্পিড প্রকাশিত হয়, যা তখনকার গেমারদের দৃষ্টি আকর্ষণে সফল হয়। এটি ৫ম প্রজন্মের গেমিং কনসোল দিয়ে শুরু করলেও, ২০০৮ সালের মধ্যে তা ৭ম প্রজন্মের গেমিং কনসোলে উন্নীত করতে সক্ষম হয়। এর অন্যতম আকর্ষণীয় দিক হচ্ছে, খেলোয়াড় তার ইচ্ছামতো বিভিন্ন গাড়ি এবং রেসিং ট্র্যাক বাছাই করে নিতে পারবে, সেখানে পুলিশের সাথে পারস্যুটের লড়াইও করা যায়, যা গেমটিকে উত্তেজনাপূর্ণ করে তোলে। ২০০৩ সালে বের হওয়া নিড ফর স্পিড: আন্ডারগ্রাউন্ড-এ তারা একটি নতুন বৈশিষ্ট্য যোগ করে, যেখানে খেলোয়াড় তার ইচ্ছেমতো ট্র্যাক (পথ) এবং গাড়ি সাজাতে বা তৈরি করতে পারবে।  নিড ফর স্পিড পৃথিবীর সবচেয়ে জনপ্রিয় ও সফল রেসিং ভিডিও গেম সিরিজ এবং সর্বকালের অন্যতম শ্রেষ্ঠ ভিডিও গেম ফ্র্যানচাইজি। একটি পরিসংখ্যানে দেখা যায় ২০০৯ এর অক্টোবর পর্যন্ত নিড ফর স্পিড সিরিজের ১৪ কোটি কপি বিক্রিত হয়েছে।   ২০১২ সালের জুন মাসে, ক্রাইটেরিয়ন গেমস ঘোষণা করে যে নিড ফর স্পিড ফ্র্যাঞ্চাইজির পুরো নিয়ন্ত্রণ তাদের অধীনে এসেছে। মাত্র এক বছর পর, সুইডিশ এবং ব্রিটিশ ভিডিও গেম ডেভেলপার গোস্ট গেমস এবং গোস্ট গেমস ইউকে (গোস্ট গেমস ইউকে ক্রাইটেরিয়ন গেমসের ৮০% কর্মীকে যুক্ত করে) এবং ক্রাইটেরিয়ন গেমস একসাথে নিড ফর স্পিড সিরিজের সুদূর ভবিষ্যতের জন্য কাজ শুরু করে।   পদটীকা    বহিঃসংযোগ   Official website  বিষয়শ্রেণী:রেসিং গেম বিষয়শ্রেণী:ভিডিও গেম ফ্র্যানচাইজি বিষয়শ্রেণী:১৯৯৪-এর ভূমিকা বিষয়শ্রেণী:উইন্ডোজ গেম বিষয়শ্রেণী:মেক ওএস এক্সের গেম বিষয়শ্রেণী:১৯৯৪-এর ভিডিও গেম
কসুর জেলা অথবা কাসুর জেলা (পাঞ্জাবি এবং ), পাকিস্তানের পাঞ্জাব প্রদেশে অবস্থিত একটি জেলা। ১৯৭৬ সালের ১ জুলাই তারিখে, জেলাটি নিজস্ব জেলা হিসেবে আত্মপ্রকাশ করে। এর আগে এটি লাহোর জেলার অন্যতম একটি অংশ ছিল।  জেলা রাজধানী শহরের নাম হচ্ছে কসুর শহর, যেটি সুফি কবি বুল্লে শাহ এর জন্মস্থান। এই জন্য অঞ্চলটি সমগ্র পাকিস্তানে বেশ সুপরিচিত। জেলাটি মোট ৪,৭৯৬ বর্গ কিলোমিটার এলাকা জুড়ে গঠিত হয়েছে।   ইতিহাস  প্রাচীনকালে, কসুর শিক্ষাব্যবস্থা ও মাছের জন্য সুপরিচিত ছিল। কসুরের ইতিহাস প্রায় ১০০০ বছরেরও বেশি সময় ধরে। কসুর অঞ্চল ছিল সিন্ধু উপত্যকাল সভ্যতার সময়ে বনভূমির সাথে অন্যতম কৃষি অঞ্চল।   জনসংখ্যার উপাত্ত  ১৯৯৮ সালের আদমশুমারীর হিসাব অনুযায়ী, পাঞ্জাবি ভাষা সর্বাধিক ব্যাপকভাবে কথিত প্রথম ভাষা বা মাতৃভাষা, যেখানে প্রায় ৮৮% মানুষ ভাষাটি ব্যবহার করে থাকে। এছাড়াও ৬.২% জনসংখ্যার ভাষা হল উর্দু এবং শহুরে এলাকার (২.৬%) তুলনায় গ্রামের (৭.৩%) মানুষ উর্দু ভাষায় বেশি কথা বলে থাকেন।"Mother tongue": defined as the language of communication between parents and children.   প্রশাসনিক বিভাগ  জেলা প্রশাসনিকভাবে ৪ টি তহসিলে এবং ১৪১টি ইউনিয়ন পরিষদ নিয়ে গঠিত হয়েছে:   তথ্যসূত্র        বিষয়শ্রেণী:পাঞ্জাব, পাকিস্তানের জেলা
সোলাপুর লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি সোলাপুর জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।  মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল সোলাপুর লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল->    মহল বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সোলাপুর জেলায় অবস্থিত।     সোলাপুর শহর উত্তর বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সোলাপুর জেলায় অবস্থিত।     সোলাপুুর শহর মধ্য বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সোলাপুর জেলায় অবস্থিত।    আক্কলকোট বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সোলাপুর জেলায় অবস্থিত।     সোলাপুর দক্ষিণ বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সোলাপুর জেলায় অবস্থিত।    পান্ধারপুর বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সোলাপুর জেলায় অবস্থিত।   সোলাপুর লোকসভা কেন্দ্র বিজয়ী বর্তমান ও প্রাক্তন সংসদ   সোলাপুর লোকসভা কেন্দ্র বিজয়ী বর্তমান সংসদ ভারতীয় জনতা পার্টি দলের সদস্য জয় শিবচারি মহাস্বামী এবং এবং প্রাক্তন সংসদ ছিলেন ভারতীয় জনতা পার্টি দলের সদস্য শরদ বানসোড।  তথ্যসূত্র   আরও পড়ুন  লাতুর লোকসভা কেন্দ্র  শিরডি লোকসভা কেন্দ্র  বহিঃসংযোগ সোলাপুর লোকসভা নির্বাচনের ফলাফল সরাসরি ২০১৯   ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:মহারাষ্ট্রের লোকসভা কেন্দ্র বিষয়শ্রেণী:সোলাপুর জেলা
আলেকসান্দার ভ্লাদিমোভিচ রুমিয়ান্তসেভ (, ; জন্ম: ৫ ডিসেম্বর ১৯৮৬; আলেকসান্দার রুমিয়ান্তসেভ নামে সুপরিচিত) হলেন একজন রুশ স্পিড স্কেটার। তিনি আন্তর্জাতিক প্রতিযোগিতার মঞ্চে স্পিড স্কেটিংয়ের ৫০০০ মিটার বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  রুমিয়ান্তসেভ রাশিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।   প্রারম্ভিক জীবন আলেকসান্দার ভ্লাদিমোভিচ রুমিয়ান্তসেভ ১৯৮৬ সালের ৫ই ডিসেম্বর তারিখে রাশিয়ার আর্খাঙ্গেলস্কে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন রুমিয়ান্তসেভ রাশিয়ার প্রতিনিধি হিসেবে ২০২২ শীতকালীন অলিম্পিকে সর্বমোট তিনটি প্রতিযোগিতায় অংশগ্রহণ করেছেন।  তিনি স্পিড স্কেটিংয়ের পুরুষদের ৫০০০ মিটার প্রতিযোগিতায় অংশগ্রহণ করেছিলেন। রুমিয়ান্তসেভ প্রতিযোগিতায় ৬.১৫.০২ সময়ে সমাপ্তি রেখা অতিক্রম করে সার্বিকভাবে ষষ্ঠ স্থান অধিকার করেছিলেন।  তিনি স্পিড স্কেটিংয়ের পুরুষদের ১০,০০০ মিটার প্রতিযোগিতায় অংশগ্রহণ করেছিলেন। রুমিয়ান্তসেভ ১২:৫১.৩৩ সময় নিয়ে জাতীয় রেকর্ড গড়ে প্রতিযোগিতা সম্পন্ন করেছিলেন, যার মাধ্যমে তিনি সার্বিকভাবে পঞ্চম স্থান অধিকার করেছিলেন।  তথ্যসূত্র  বহিঃসংযোগ     বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ পুরুষ স্পিড স্কেটার বিষয়শ্রেণী:রাশিয়ার অলিম্পিক স্পিড স্কেটার বিষয়শ্রেণী:২০২২ শীতকালীন অলিম্পিকের স্পিড স্কেটার
300px|থাম্ব|ডান|এলাহাবাদে, ২০০১-এ কুম্ভমেলার সময় গঙ্গা নদীর উপর অস্থায়ী সেতুর উপর দিয়ে আখড়ার আনুষ্ঠানিক শোভাযাত্রা আখড়া () হল ভারতীয় শব্দ যেখানে বোর্ডিং, থাকার ব্যবস্থা ও প্রশিক্ষণের সুবিধা সহ অনুশীলনের জায়গা, উভয় ক্ষেত্রেই ভারতীয় মার্শাল আর্টিস্ট বা গুরু-শিষ্য ঐতিহ্যে ধর্মীয় ত্যাগীদের জন্য সম্প্রদায় মঠ।Akharas and Kumbh Mela What Is Hinduism?: Modern Adventures Into a Profound Global Faith, by Editors of Hinduism Today, Hinduism Today Magazine Editors. Published by Himalayan Academy Publications, 2007. . 243-244. উদাহরণ স্বরূপ, দশনামি সম্প্রদায়ের প্রেক্ষাপটে, শব্দটি মার্শাল আর্ট ও ত্রিশূল ত্যাগকারী সাধুদের মার্শাল সেনাদলের ধর্মীয় সন্ন্যাসী উভয় দিককেই নির্দেশ করে।James G. Lochtefeld (2002). The Illustrated Encyclopedia of Hinduism: A-M. The Rosen Publishing Group. pp. 23–4. .   তথ্যসূত্র    আরও পড়ুন  Martial arts akhara  Joseph S. Alter, 1992, The Wrestler's Body: Identity and Ideology in North India.  Rudraneil Sengupta, 2016, Enter the Dangal: Travels through India's Wrestling Landscape.  Saurabh Duggal, 2017, Akhada: The Authorized Biography of Mahavir Singh Phogat.  Monastic akhara  Federico Squarcini, 2011, Boundaries, Dynamics and Construction of Traditions in South Asia.  Leela Prasad, 2012, Poetics of Conduct: Oral Narrative and Moral Being in a South Indian Town.  Monika Horstmann, Heidi Rika Maria Pauwels, 2009, Patronage and Popularisation, Pilgrimage and Procession.  বিষয়শ্রেণী:হিন্দু সন্ন্যাসবাদ বিষয়শ্রেণী:হিন্দু দার্শনিক ধারণা বিষয়শ্রেণী:৬ষ্ঠ শতাব্দীতে ভারতে প্রতিষ্ঠিত বিষয়শ্রেণী:ভারতীয় মার্শাল আর্ট
ধর্মপাল সিং গুপ্ত (জন্ম: ২১ আগস্ট ১৯২৫, দুর্গ জেলা, মধ্য প্রদেশ) ভারতের ৯ম লোকসভার সদস্য ছিলেন। তিনি ছত্তিসগড়ের রাজনন্দগাঁও আসনের প্রতিনিধিত্ব করেছিলেন এবং ভারতীয় জনতা পার্টির সদস্য ছিলেন। List of winner/current and runner up MPs Rajnandgaon Parliamentary Constituency  তথ্যসূত্র  বিষয়শ্রেণী:১৯২৫-এ জন্ম বিষয়শ্রেণী:সম্ভাব্য জীবিত ব্যক্তি বিষয়শ্রেণী:ছত্তিশগড় বিধানসভার সদস্য বিষয়শ্রেণী:ছত্তিশগড়ের লোকসভা সদস্য বিষয়শ্রেণী:নবম লোকসভার সদস্য বিষয়শ্রেণী:ছত্তিশগড়ের ভারতীয় জাতীয় কংগ্রেসের রাজনীতিবিদ বিষয়শ্রেণী:১৯৯৭-এ মৃত্যু বিষয়শ্রেণী:ছত্তিশগড়ের ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ১৯৬৭-১৯৭২ বিষয়শ্রেণী:মধ্যপ্রদেশ বিধানসভার সদস্য ১৯৭৭-১৯৮০
বিরিশিরি ইউনিয়ন বাংলাদেশের ময়মনসিংহ বিভাগের নেত্রকোণা জেলার দুর্গাপুর উপজেলার অন্তর্গত একটি।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১ মোঃ রফিকুল ইসলাম রুহু০২০৩০৪০৫০৬০৭   আরও দেখুন    ময়মনসিংহ বিভাগ  নেত্রকোণা জেলা   তথ্যসূত্র   বিষয়শ্রেণী:দুর্গাপুর (নেত্রকোণা) উপজেলার ইউনিয়ন
বড়নগর (বরানগর বা বটনগর নামেও পরিচিত) হল ভারতের পশ্চিমবঙ্গের মুর্শিদাবাদ জেলার আজিমগঞ্জের দুই মাইল উত্তরে ভাগীরথী গঙ্গাতীরে অবস্থিত একটি প্রাচীন শহর, নাটোররাজ্যর রাণী ভবানীর স্মৃতি ও কীর্তির সঙ্গে জড়িত। এখানকার দেবালয়গুলি পশ্চিমবঙ্গের দেবালয়ের মধ্যে প্রাচীনতা ও আকার-গড়নের দিক থেকে বিশেষ আকর্ষণীয়।ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ৪৩-৪৪ ২০২৪ খ্রিস্টাব্দে গ্রামটি দেশের সেরা পর্যটন গ্রামের স্বীকৃতি লাভ করে। একসময় বড়নগরকে "দ্বিতীয় বারাণসী" বলা হত। এখানেও গঙ্গা বারাণসীর মতো উত্তরবাহিনী।  পুরাকীর্তিসমূহ নাটোর রাজবংশের গঙ্গাবাস ছিল বড়নগরে; সেইজন্য রাণী ভবানী এইখানে গঙ্গাতীরে দেবদেবীদের একাধিক দেবালয় প্রতিষ্ঠা করেছিলেন। পোড়ামাটির কারুকার্য করা মন্দিরগুলির মধ্যে সবচেয়ে আকর্ষণীয় হল চারটি একচালা বাংলা-মন্দির, যা 'চার-বাংলা' নামে খ্যাত; মন্দিরের মধ্যে শিবলিঙ্গ প্রতিষ্ঠিত। উত্তরদিকের দক্ষিণমুখী মন্দিরের টেরাকোটা বর্তমানে ক্ষতবিক্ষত হলেও এটি নিপুণ কারুশিল্পের নিদর্শন। ভাস্কর্যের মধ্যে রামলীলা ও কৃষ্ণলীলার দৃশ্য বেশি, মধ্যে মধ্যে শিকার ও শোভাযাত্রার দৃশ্য আছে; তিনটি তোরণের উপরে অসুরনাশিনী চণ্ডী, রাম-রাবণের যুদ্ধ, কৃষ্ণের কংসবধ প্রভৃতি দৃশ্য আছে। এতে কালী, চণ্ডী ও অন্যান্য দেবদেবী ছাড়াও যোগাসনে উপবিষ্ট বেশ বড় শিবমূর্তি আছে। পশ্চিমদিকের মন্দিরে লঙ্কাযুদ্ধ ও দেবীযুদ্ধের দৃশ্যসম্বলিত টেরাকোটার কাজ আছে; আরেকটি মন্দিরের গায়ের প্যানেলগুলি প্লাস্টার দিয়ে ভরাট করে খুব সূক্ষ্মরেখায় চিত্র খোদাই করা আছে। দক্ষিণদিকের মন্দিরে বিশেষ কারুকার্য নেই।  চার-বাংলা মন্দিরের পাশে টেরাকোটার কাজ যুক্ত চারটি অষ্টকোণ শিবমন্দির আছে, মন্দিরের চূড়াগুলি উল্টানো পদ্মফুলের মতো। এর মধ্যে সবচেয়ে বড় মন্দিরটি ভবানীশ্বর শিবের। গোপাল মন্দির ও দোলমঞ্চ পাশ্চাত্যরীতিতে স্তম্ভের উপর তৈরি। এর কিছুটা দূরে, রানী ভবানীর গুরুবংশের মঠবাড়িতে কয়েকটি কালীমন্দির ও শিবমন্দির আছে। এখানে গঙ্গেশ্বর শিবের জোড়বাংলা মন্দিরের পোড়ামাটির ভাস্কর্য বেশ চিত্তাকর্ষক। মঠবাড়ির উত্তরে সন্ন্যাসী ব্রহ্মানন্দ প্রতিষ্ঠিত দয়াময়ী কালীর মন্দিরটি প্রায় পরিত্যক্ত। এখানকার কালীমূর্তি ও অষ্টভূজ গণেশমূর্তি চুরি হয়ে গেলেও রাজরাজেশ্বর মূর্তিটি চুরি হওয়ার পর পুনরুদ্ধার করা হয়েছে। রানী ভবানীর দত্তকপুত্র সাধক রামকৃষ্ণের পঞ্চমুণ্ডের আসনের স্থানটি এখানে বর্তমান।  খানিকটা উত্তরদিকে, কিছুটা পরিত্যক্ত অবস্থায়, বড়নগরের সবচেয়ে প্রাচীন মন্দির চারচালা গঠনের রামেশ্বর মন্দির (স্থাপিত ১৭৪১ খ্রিস্টাব্দ) অবস্থিত। এর উল্লেখযোগ্য ভাস্কর্যগুলি কৃষ্ণলীলা, রামলীলা, দশাবতার, সপ্তমাতৃকা, নন্দীপৃষ্ঠে শিব, গরুড়পৃষ্ঠে বিষ্ণু, সপরিবারে দুর্গা ইত্যাদি ধরনের। চার-বাংলা মন্দিরের দক্ষিণে আঞ্চলিক লোকদেবতা পঞ্চাননরূপী শিবের আলাদা একটি এক-বাংলা মন্দির বর্তমান।  সেরা পর্যটন গ্রামের স্বীকৃতি  ভারত সরকারের পর্যটন মন্ত্রক আয়োজিত সেরা পর্যটন গ্রাম প্রতিযোগিতায় ২০২৪ খ্রিস্টাব্দের ১৯ সেপ্টেম্বর মুর্শিদাবাদ জেলার লালবাগ মহকুমার জিয়াগঞ্জ সমষ্টি উন্নয়ন ব্লকের বড়নগর গ্রাম কৃষি-পর্যটন বিভাগে সেরা গ্রাম নির্বাচিত হয়। অষ্টাদশ শতকে রাণী ভবানী কর্তৃক নির্মিত বাংলা ও চার বাংলা মন্দির দুটি বড়নগরের প্রধান আকর্ষণ। রাজ্যের পাশাপাশি দেশের অন্যান্য স্থান হতে প্রচুর মানুষ সারা বছরের বিভিন্ন সময়ে এখানে এসে থাকেন।  চিত্রশালা  তথ্যসূত্র  আরও পড়ুন    বিষয়শ্রেণী:মুর্শিদাবাদ জেলার গ্রাম বিষয়শ্রেণী:মুর্শিদাবাদ জেলার দর্শনীয় স্থান বিষয়শ্রেণী:পশ্চিমবঙ্গের প্রত্নতাত্ত্বিক স্থান
তিরুবল্ল () ভারতের কেরল রাজ্যের পত্তনমতিট্টা জেলার একটি শহর ও পৌরসভা এলাকা।  thumb|250px|left|এলিট হোটেল থেকে তিরুবল্ল শহরের দৃশ্য   জনসংখ্যার উপাত্ত  ভারতের ২০০১ সালের আদমশুমারি অনুসারে তিরুবল্ল শহরের জনসংখ্যা হল ৫৬,৮২৮ জন। এর মধ্যে পুরুষ ৪৮% এবং নারী ৫২%।  এখানে সাক্ষরতার হার ৮৮%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৮%। সারা ভারতের সাক্ষরতার হার ৫৯.৫%, তার চাইতে তিরুবল্ল এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
থাম্ব|১৯৭৩ সাল থেকে প্রতি মার্কিন ডলারে বিনিময় হার শ্রীলঙ্কা রুপি ( , , প্রতীক: ইংরেজিতে Re এবং Rs (বহুবচন), সিংহলীতে රු, তামিলে ௹ ; ISO কোড : LKR ) হল শ্রীলঙ্কার মুদ্রা। এটি ১০০ টি সেন্টে বিভক্ত, কিন্তু কম মূল্যের কারণে এ মুদ্রায় সেন্টের খুব কমই প্রচলনে দেখা যায়। এটি শ্রীলঙ্কার কেন্দ্রীয় ব্যাংক দ্বারা জারি করা হয়। এ মুদ্রার নামের ক্ষেত্রে সাধারণত সংক্ষেপে Re (একবচন) এবং Rs (বহুবচন) ব্যবহৃত হয়। তবে বিশ্বব্যাংক শ্রীলঙ্কাকে পরামর্শ দেয় যে শ্রীলঙ্কান রুপির নাম সংক্ষেপে "SL  রুপী" ব্যবহার করা হোক। ফলে একই নামের অন্যান্য মুদ্রার থেকে (যেমন: ভারতীয় রুপি) থেকে সংক্ষিপ্ত রূপের পার্থক্য থাকবে।    তথ্যসূত্র   বিষয়শ্রেণী:রুপি বিষয়শ্রেণী:মুদ্রা বিষয়শ্রেণী:এশিয়ার মুদ্রা বিষয়শ্রেণী:শ্রীলঙ্কার মুদ্রা